Dublin-avtalen slår fast at alle land i Europa skal registrere flyktninger som kommer til landet.

Først startet Danmark med å slippe flyktninger gjennom landet uten registrering. Nå varsler Sverige at de vil gjøre det samme.

Ville videre til Norge

Bakgrunnen er at den svenske kystvakten og sjøredningstjenesten ved 19-tiden torsdag kveld ble satt i alarmberedskap som følge av frykt for at flyktninger og migranter skulle hoppe over bord fra ei ferje på vei til Trelleborg.

– Det var frykt for at de skulle hoppe i sjøen fordi de ikke ville la seg registrere i Sverige. Det skal ha dreid seg om flyktninger som senere vil til videre til Norge og Finland, sier vakthavende Arvid Tedvik ved kystvaktens hovedsentral.

PÅ NORGES GRENSE: Tollere sjekker personalia på bussen fra Malmö. For mange syriske flyktninger ender en flere uker lang reise gjennom Europa på tollstasjonen i Svinesund. Foto: Junge, Heiko / NTB scanpix

– Det er viktig å understreke at vi ikke tvinger noen til å gi fra seg fingeravtrykk eller søke asyl i Sverige, sier beredskapsansvarlig Rexhep Hajirizi ved Migrationsverket i Malmö.

35 flyktninger kom i natt

Natt til fredag har det vært stort påtrykk av flyktninger på grenseovergangen mellom Sverige og Norge ved Svinesund.

Det skriver Fredriksstad Blad.

35 personer kom i natt over grensen, først en gruppe på 20 personer, og så en gruppe på 15 personer. De har til hensikt å søke asyl i Norge.

Natt til torsdag kom ni flyktninger, syv av dem fra Syria, over samme grenseovergang.